als_Latn dik_Latn ron_Latn
06/06/2017
Lajmi është konfirmuar nga Departamenti i Shtetit në Uashington, që ka deklaruar se bëhet fjalë për numrin dy të misionit diplomatik në kryeqytetin kinez, David Rank.
Mediat amerikane raportojnë se dorëheqja e Rank erdhi pas njoftimit të javës së kaluar të presidentit Trump, për tërheqjen e Amerikës nga marrëveshja e Parisit për klimën.
Një vendim ky, që sipas Trump do të mbrojë ekonominë amerikane, por që nuk u mirëprit nga liderët në mbarë botën.
Në një mbledhje me stafin e ambasadës, Rank tha se nuk mund ta mbështesë një vendim të tillë dhe se do të njoftojë autoritetet amerikane dhe kineze për tërheqjen e tij nga detyra.
“New York Times” citon disa miq të zotit Rank të thonë se, ai ishte shumë irrituar nga politikat e Shteteve të Bashkuara kundrejt Kinës, sidomos sa i takon ndryshimeve klimaterike.
“Zoti Rank mori një vendim personal. Ne vlerësojmë angazhimin disavjeçar të tij në shërbimin diplomatik”, ka deklaruar ndërkohë Departamenti i Shtetit.
Rank, që mori detyrën në janar 2016, de fakto ishte diplomati më i lartë amerikan në Kinë dhe shërbente si ambasador në detyrë. Terry Branstad, i zgjedhuri nga presidenti Trump për postin në fjalë, do të marrë zyrtarisht detyrën më vonë gjatë qershorit.
/ Top Channel
- Garë e fortë në Shkodër, PS-PD diskutojnë mandatin e pestë
- Greqia, “zyrtarisht” kundër gurëve të sheshit “Skënderbej”
- Rama bëhet “shofer” në moshën 53-vjeçare
- OSBE/ODIHR për votimin: Marrëveshja, zgjedhje të qeta
- Rezultati i dobët, Basha mbledh këshilltarët
- Përfundon numërimi në Qarkun e Dibrës, ja si ndahen mandatet
- Euronews, pesë sfidat e Edi Ramës
- Çeki, konkurs me bikini për stazh falas
- Basha, mesazh numëruesve: Mos lejoni asnjë deformim
- Përfundon numërimi në Qarkun Korçë, ja si ndahen mandatet
unk als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn